తెలంగాణలో మహిళా తహసీల్దార్ దారుణహత్య WATCH LIVE TV
సెలవు రోజులూ ప‌నిచేయ‌నున్న ఐటీ కార్యాల‌యాలు
వరుసగా వస్తున్న సెలవు దినాల్లో ఆదాయ పన్ను శాఖ కార్యాలయాలు పని చేయనున్నాయని తెలంగాణ, ఆంధ్రప్రదేశ్‌ రాష్ట్రాల చీఫ్‌ కమిషనర్‌ తెలిపారు.
TNN | Updated:
Mar 29, 2018, 03:48PM IST
వరుసగా వస్తున్న సెలవు దినాల్లో ఆదాయ పన్ను శాఖ కార్యాలయాలు పని చేయనున్నాయని తెలంగాణ , ఆంధ్రప్రదేశ్‌ రాష్ట్రాల చీఫ్‌ కమిషనర్‌ తెలిపారు. మహావీర్‌ జయంత్రి సందర్భంగా 29న, గుడ్‌ఫ్రైడేను పురస్కరించుకొని 30న, ఆర్థిక సంవత్సరం ముగింపు సందర్భంగా 31న సెలవులు ఉన్న సంగతి తెలిసిందే. అయితే ఈ మూడు సెలవు దినాల్లోనూ తెలుగు రాష్ట్రాల్లోని ఆదాయ పన్ను శాఖ కార్యాలయాలు పని చేస్తాయని చీఫ్‌ కమిషనర్‌ వివరించారు. ఆదాయ పన్ను రిటర్నులను దాఖలు చేసేవారి సౌకర్యార్థం కార్యాలయాలను తెరిచి ఉంచనున్నామని ఆయన తెలిపారు.
ఐటీ కార్యాల‌యాలు ఈ మూడు రోజులు తెరిచే ఉంటాయ్
గ‌త రెండు ఆర్థిక సంవ‌త్స‌రాల‌కు ఆదాయ‌పు ప‌న్ను రిట‌ర్నులు దాఖ‌లు చేసేందుకు మార్చి 31 వ‌ర‌కూ గ‌డువు ఉన్న సంగ‌తి తెలిసిందే. ఆదాయ‌పు ప‌న్ను రిట‌ర్నులు ఐటీ కార్యాల‌యాల‌కు వెళ్లి కానీ, లేదా ఆన్లైన్ ద్వారా కానీ సమ‌ర్పించ‌వ‌చ్చు. ప‌న్ను సంక్ర‌మిత ఆదాయం రూ.5 ల‌క్ష‌ల కంటే ఎక్కువ ఉంటే రిట‌ర్నుల‌ను ఆన్‌లైన్ ద్వారా మాత్ర‌మే స‌మ‌ర్పించాలి.